Eelnõu

N A R V A    L I N N A V A L I T S U S

KORRALDUS
	Narva
	....................... 2014.a. nr ...................


Maaüksusele aadressi määramine
(Kose tn 6a, Kose tn 6c)
1. Asjaolud ja menetluse käik

Narva linna haldusterritooriumil asub reformimata maa ligikaudse pindalaga 590 m2 ja 110 m2, mis piirneb piirivalvepunktiga Narva-2,  aadressil Kose tn 6.

Politsei- ja Piirivalveamet taotles 11.06.2014 kirjaga nr 1.11-8/16-1 (registreeritud dok.registris 9305_1-12.3) antud maa riigi omandisse jätmist piirivalvepunkti teenindamiseks vajaliku maana. Eelmainitud menetluse läbiviimiseks tuleb määrata maaüksusele aadress.

2. Õiguslikud alused
2.1. Vabariigi Valitsuse 03.09.1996.a määrusega nr 226 kinnitatud Maa riigi omandisse jätmise korra punkti 9 alapunkti 2 kohaselt linnavalitsus määrab riigi omandisse jäetava maa sihtotstarbe ja vajaduse korral koha-aadressi, annab arvamuse maa riigi omandisse jätmise kohta ning näitab eraldi ära maa riigi omandisse jätmise taotluses ja asendiplaanil toodud suuruses ja piirides maa riigi omandisse jätmist takistavad asjaolud. 

2.2. Ruumiandmete seaduse § 54 lõike l järgi on koha-aadressi määrajaks kohalik omavalitsus ja § 55 lõike l kohaselt teeb aadressitoimingud ning asjakohased otsused koha-aadressi määraja omal algatusel;
2.3. Narva Linnavolikogu 20.03.2014 määruse nr 8 „Ruumiandmete seadusest tulenevate ülesannete delegeerimine” alusel delegeeritakse Narva Linnavalitsusele ruumiandmete seaduse § 54 lõike 1, § 55 lõigete 1 ja 4 ning § 61 lõike 1 punktis 4 kohaliku omavalitsuse ja kohaliku omavalitsuse üksuse pädevusse antud küsimuste lahendamine ja otsustamine.
3. Otsus
Määrata asendiplaanidel (lisa 1 ja lisa 2) näidatud:

3.1. maaüksusele pindalaga ca 590 m2 aadress Narva linn, Kose tn 6a;

3.2. maaüksusele pindalaga ca 110 m2 aadress Narva linn, Kose tn 6c.

4. Rakendussätted

4.1. Korraldus jõustub teatavakstegemisest;
4.2. Käesoleva korralduse peale võib esitada Narva Linnavalitsusele väide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

